
<סדר היום:>
<1.הצעת חוק התקשורת (בזק ושידורים) (תיקון - דואר זבל), התשע"ד-2014, של חה"כ מיקי רוזנטל (פ/2053)>

נכחו:

<חברי הוועדה:> 
אבישי ברוורמן – היו"ר

יעקב אשר

עדי קול

מיקי רוזנטל
<מוזמנים:> 
	עו"ד ברוריה מנדלסון

	הלשכה המשפטית, משרד התקשורת

	עו"ד אלידור בליטנר
	–
	עוזרת ראשית - ייעוץ וחקיקה, משרד המשפטים

	אגם דניאל
	–
	עוזרת ראשית, הרשות להגנת הצרכן והסחר ההוגן

	עו"ד דין ליבנה
	–
	היועץ המשפטי לוועדה, ועדת הבחירות המרכזית

	אלדד גת
	–
	חברת טלאול, חברות דיוור ישיר

	נחמן ליס
	–
	המשמר החברתי

	יונתן בן משה
	–
	יועץ תקשורת


	פז ברנט
	–
	שתדלן, "פוליסי", מייצג את חברות הסלולר


<ייעוץ משפטי: >
אתי בנדלר

מרב תורג'מן
<מנהלת הוועדה:>
לאה ורון
<רישום פרלמנטרי:>
יעקב סימן טוב

<הצעת חוק התקשורת (בזק ושידורים) (תיקון מס' 61) (החלטת האיסור על משלוח פרסומת לשם קבלת תרומות או לתעמולה), התשע"ה-2014>
<הצעת חוק התקשורת (בזק ושידורים) (תיקון - דואר זבל), התשע"ד-2014>
<היו"ר אבישי ברוורמן:>
רבותיי, חברת הכנסת עדי קול, חבר הכנסת מיקי רוזנטל, כל הנציגים והמכובדים שיושבים כאן. אנחנו דנים היום בהצעת חוק התקשורת (בזק ושידורים) (תיקון - דואר זבל), התשע"ד-2014, של חבר הכנסת מיקי רוזנטל; והצעת חוק התקשורת (בזק ושידורים) (תיקון - דואר זבל), התשע"ד-2014, של חברת הכנסת עדי קול ביחד עם חבר הכנסת מיקי רוזנטל. ואני אתן, ברשותך, חברת הכנסת עדי קול לחבר הכנסת מיקי רוזנטל.

הצעות החוק עברו בטרומית ב-25 ליוני 2014, ואני מבקש את רשותכם למזג את שתי ההצעות לאחת. אני מעלה את זה, אם כך, להצבעה.

<לאה ורון:>
אושר המיזוג.

<היו"ר אבישי ברוורמן:>
אושר המיזוג.

<מיקי רוזנטל:>
אושר המיזוג.

<היו"ר אבישי ברוורמן:>
תודה. כן.

חבר הכנסת מיקי רוזנטל, הבמה שלך.

<מיקי רוזנטל:>
כן. בבקשה. תודה רבה לך, אדוני היושב-ראש.

בקצרה או בתמצית אומר כך: חוק הספאם תוקן לפני כמה שנים. אסר על חברות עסקיות להתקשר ממענה טכנולוגי למכשירי טלפון של נמענים. מחוץ לתחולת החוק נותרו ארגונים ללא כוונת רווח, עמותות למיניהן, והטכנולוגיה הזאת מאוד-מאוד מטרידה. קיבלתי עשרות פניות, תלונות, על כך שאנשים לא יכולים לשבת בביתם בנחת, בשקט, בלי שטלפון מתקשר. ומתקשרים מקבר צדיקים כזה או ברכות כאלה או אחרות, תרומות למיניהן. והצעת החוק הזאת, התיקון להצעה בא להכליל גם את העמותות בתחולת החוק ולאסור עליהן להתקשר אלינו - - -

<לאה ורון:>
להתקשר אלינו הביתה.

<מיקי רוזנטל:>
לא רק הביתה, אגב, גם לסלולרי.

וחברתי, חברת הכנסת עדי קול, תמשיך מכאן, מה אנחנו רוצים.

<היו"ר אבישי ברוורמן:>
תודה. חברת הכנסת עדי קול, בבקשה. בוא נשמע את קולך.

<עדי קול:>
קודם כל, אני קיבלתי שיחת טלפון בכניסה לוועדה, שיחה מעמותה שביקשה תרומה. אז אני מקווה שזאת תהיה הפעם האחרונה שאני אקבל אותה, למרות שאנחנו רק בהכנה לקריאה הראשונה.

כן, אנחנו מבקשים להחיל את חוק הספאם – אתה מדבר על פרסום, דברי פרסום שמופצים באופן טכנולוגי ובאופן אוטומטי ולהחיל אותם גם על מסרים שמגיעים מעמותות. יש עוד תוספת שאנחנו מאפשרים גם דבר פרסומת שמועבר בחיוג אוטומטי, יאפשר המפרסם לנמען במשך 30 שניות מתחילת ההודעה להסיר את שמו מרשימת התפוצה של המפרסם. זו עוד תוספת שאנחנו מאפשרים – להסיר את עצמך מרשימת התפוצה של המפרסם אם הוא כבר נמצא שם. בסדר?

<מיקי רוזנטל:>
כן.

<היו"ר אבישי ברוורמן:>
תודה רבה.

האם יש הערות כלליות לנושא הזה? אם אין, אני חושב שכולם פה בעד.

אם ככה, עורכת הדין אתי בנדלר, האם את או עורכת הדין מרב תורג'מן תקראו את החוק? מקובל עליכם?

<אתי בנדלר:>
אני מציעה דווקא שעורכת הדין ברוריה מנדלסון ממשרד התקשורת, כי הם הציעו תיקונים בנוסח. 

<היו"ר אבישי ברוורמן:>
מקובל? נוסח.

<אתי בנדלר:>
אז אולי תקראי כבר עם - - -

<היו"ר אבישי ברוורמן:>
מקובל עלייך, עורכת הדין ברוריה מנדלסון?

<ברוריה מנדלסון:>
להקריא את הנוסח - - -?

<היו"ר אבישי ברוורמן:>
כן.

<ברוריה מנדלסון:>
שאני אקריא - - -?

<אתי בנדלר:>
כן.

<היו"ר אבישי ברוורמן:>
את הנוסח שמקובל גם על משרד התקשורת.

<אתי בנדלר:>
הם הציעו פשוט הצעות, תיקונים - - -

<היו"ר אבישי ברוורמן:>
מקובל על יוזמי החוק. בבקשה. עורכת הדין ברוריה מנדלסון, בבקשה.

<אתי בנדלר:>
 אגב, אתם הצעתם תיקונים רק להצעת החוק המשותפת?

<קריאה:>
כן.

<קריאה:>
כן - - -

<קריאות:>
- - -

<עדי קול:>
- - -

<מיקי רוזנטל:>
אנחנו הפרדנו כבר את הצעת החוק.

<אתי בנדלר:>
אתה צודק. בסדר. אוקיי. אוקיי.

<היו"ר אבישי ברוורמן:>
היא כבר מוזגה.

<אתי בנדלר:>
אוקיי.

<ברוריה מנדלסון:>
אוקיי. אנחנו נצמדנו להחלטה של ועדת השרים שהחליטה להוציא את הנושא של המסרים הפוליטיים. אז זה הוצאנו.

<מיקי רוזנטל:>
נכון.

<עדי קול:>
נכון.

<ברוריה מנדלסון:>
ואז הנוסח המוצע הוא כזה.

להקריא? ממש הקראה, עורכת הדין אתי בנדלר?

<היו"ר אבישי ברוורמן:>
כן, כן. אנחנו עוברים לביצועים.

<אתי בנדלר:>
כן, כן, גברתי. כן.

<ברוריה מנדלסון:>
בסדר. אוקיי.

תיקון סעיף 30א – 1. "בחוק התקשורת (בזק ושידורים), התשמ"ב-1982, בסעיף 30א:

(1) בסעיף קטן (א) –

(א) בהגדרה "דבר פרסומת", בסופה יבוא "וכן מסר המופץ באופן מסחרי שמטרתו בקשת תרומה, לרבות עבור מוסד ללא כוונת רווח כהגדרתו בחוק מס ערך מוסף, תשל"ו-1975".

עורכת הדין אתי בנדלר, פה אני ארשה להתלבט איתך בקול: הכוונה הייתה להכניס - - -

<אתי בנדלר:>
אולי רגע. אולי נאמר ככה: ההגדרה של דבר פרסומת היום הוא מסר המופץ באופן מסחרי שמטרתו לעודד רכישת מוצר או שירות או לעודד הוצאת כספים בדרך אחרת.

המילים "המופץ באופן מסחרי" גרמו לכך שכל דבר פרסומת שלא מופץ באופן מסחרי, גם אם מטרתו רכישת מוצר או שירות או עידוד להוציא כספים לא נכלל בסעיף הזה, ולפיכך ניתן היה להפיץ אותו ללא גבול.

אני מבינה שמטרת המציעים היא בעצם לאסור הפצה של דבר פרסומת כלשהוא, לא משנה באיזו דרך – אם זה מסחרי או לא מסחרי.

<ברוריה מנדלסון:>
- - -

<אתי בנדלר:>
רגע.

אם הוא מופץ באופן מסחרי או לא מסחרי. והם קיבלו את עמדת הממשלה אבל שמוכנה לסייג את התחולה כך שזה לא יוחל על מסרים פוליטיים. נכון?

<ברוריה מנדלסון:>
מדברים על תרומה. אנחנו לא דיברנו על לשנות את ההגדרה הבסיסית של דבר פרסומת.

<אתי בנדלר:>
מה זה "דיברנו"? יש את הצעת החוק - - -

<ברוריה מנדלסון:>
כן, היא מדברת על תרומה.

<עדי קול:>
אבל אני מדברת על למחוק את המילים "מופץ באופן מסחרי", וזה אושר על ידי ועדת השרים.

<ברוריה מנדלסון:>
אבל תוך תיאום. הכוונה הייתה שכל פרסומת - - - מופץ באופן מסחרי הייתה הכוונה שאם אני כותבת מייל בעבודה: מי מעוניין לקנות את האוטו שלי? זה לא יהיה ספאם פתאום כי זה לא באופן מסחרי. זו הייתה הכוונה – משהו שמופץ להמונים. ורצינו להבחין מה זו פרסומת. שאני לא פתאום אהיה אשמה במשלוח ספאם כי שלחתי מייל לחברים שלי: מי רוצה לקנות את האוטו או - - -?

<יעקב אשר:>
אז אולי אפשר להוסיף נרחב, באופן נרחב.

<ברוריה מנדלסון:>
וזו הייתה הכוונה. הכוונה עכשיו בתרומה, מה שאתם התכוונתם, אני מניחה, זה לא אם אני שולחת: קרוב שלי, חסרים לו 100 שקל, מי יכול להלוות לו? זה לא יהיה ספאם.

<מיקי רוזנטל:>
נכון.

<ברוריה מנדלסון:>
זה לא יהיה. אלא כל מיני עמותות כאלה שפונות אליי, כמו שתיארת בכניסה לפה, לבקש תרומה. והכוונה הייתה מישהו שפונה להמונים באמצעות מערכת חיוג בדרך כלל, אוטומטית - - -

<עדי קול:>
אז אי אפשר לכתוב פנייה המונית?

<ברוריה מנדלסון:>
בסדר. אפשר. אבל אני רק רוצה, אם - - -

<עדי קול:>
פנייה המונית.

<מיקי רוזנטל:>
כן.

<עדי קול:>
אנחנו רוצים פנייה המונית.

<יעקב אשר:>
או מופץ באופן נרחב.

<עדי קול:>
בדיוק.

<יעקב אשר:>
נרחב. לא המונית.

<מיקי רוזנטל:>
אנחנו בהחלט מסכימים שאין לנו שום כוונה שמשלוח דואר פרטי, אפילו לקבוצת נמענים חברים.

<ברוריה מנדלסון:>
כן.

<מיקי רוזנטל:>
זאת לא הכוונה. הכוונה היא, אם נכתוב את זה – או באופן המוני או באופן נרחב.

<ברוריה מנדלסון:>
כן. אבל אנחנו מבקשים לא לשנות את ההגדרה לגבי הפרסומת. פרסומת נשארת מה שהיא, ועכשיו מוסיפים את כל מה שאתם מבקשים לעניין תרומה. כל תרומה שמופצת בצורה רחבה תהיה אסורה.

<עדי קול:>
אז אנחנו ביקשנו לעשות עוד שינוי ולכן אנחנו מבקשים כרגע לעשות את השינוי - - -

<ברוריה מנדלסון:>
שמה?

<עדי קול:>
אנחנו ביקשנו בהצעת החוק לבטל את המילים "מופץ באופן מסחרי". אנחנו מבינים כרגע שאם נבטל את זה יכולה להיווצר בעיה - - -

<ברוריה מנדלסון:>
מה הייתה הכוונה?

<עדי קול:>
- - -

<ברוריה מנדלסון:>
למה? למה רציתם - - -? יכול להיות - - - יש פרסום - - - לא באופן מסחרי. כל פרסומת היא באופן מסחרי. זו ההגדרה להגדיר מה זה - - -

<עדי קול:>
- - -

<ברוריה מנדלסון:>
אנחנו לא - - -. אנחנו באותו צד. אנחנו באותו צד.

<עדי קול:>
- - -

<אלידור בליטנר:>
אתם מדברים כאן על נוסח. אתם, להבנתי, לא רוצים לגעת בעניין - - -

<לאה ורון:>
רגע, רגע. אני מציעה שתדברו לחברי הכנסת כמו שראוי ונכון לדבר לחברי כנסת בישיבה של ועדת הכלכלה של הכנסת. אוקיי?

<ברוריה מנדלסון:>
- - -

<אלידור בליטנר:>
- - -

<מיקי רוזנטל:>
לא, לא, עזבו, זה סתם. הייתה אי - - -. הכול בסדר. באמת. רוח טובה. עזבו. לא היה שום דבר. באמת. הכול בסדר.

<ברוריה מנדלסון:>
אנחנו גם באותו צד. אין פה בכלל - - -

<עדי קול:>
החשש שלנו היה כי כתוב "מופץ באופן מסחרי" – יצפו - - - טכנולוגיות כאלה, המוניות, במערכות תקשורתיות כאלה. ויש הפצה שהיא לא הפצה כזאת, היא הפצה נרחבת, והיא לא במענה ממוחשב קולי כזה.

<ברוריה מנדלסון:>
אז זה גם מוסדר בחוק. מה שאס.אמ.אס, מה שבאמצעות אימייל. הכול מוסדר. אתם כתבתם בדברי ההסבר - - -

<מיקי רוזנטל:>
אני לא יודע אם זו הגדרה חוקית ואפשר לכמת אותה, אבל האם מקובל עליכם שיהיה כתוב: מופץ באופן המוני?

<אתי בנדלר:>
אני לא יודעת מה - - -

<ברוריה מנדלסון:>
- - -

<אלידור בליטנר:>
- - -

<מיקי רוזנטל:>
אני לא יודע אם יש הגדרה משפטית כזאת.

<אתי בנדלר:>
לא, לא, זה לא מקובל. לא.

<מיקי רוזנטל:>
לא טוב.

<ברוריה מנדלסון:>
אני רוצה רק למקד את עצמנו. לפי דברי ההסבר להצעת החוק, המטרה הייתה להתמודד עם תופעת – כמו שאתם כיניתם. אני חושבת שאולי יש גופים נוספים אבל – מוסדות ללא כוונת רווח ששולחים מסרים אלקטרוניים.

<יעקב אשר:>
כן.

<עדי קול:>
נכון.

<ברוריה מנדלסון:>
זאת אומרת, אנחנו לא נמצאים ברובריקה של פרסומת. אנחנו נמצאים עכשיו, רוצים להסדיר את נושא התרומות.

<עדי קול:>
נכון.

<ברוריה מנדלסון:>
נכון?

<מיקי רוזנטל:>
תרומות ותעמולה.

<ברוריה מנדלסון:>
תעמולה נראה, אבל אנחנו לא בפרסומת.

<מיקי רוזנטל:>
נכון.

<ברוריה מנדלסון:>
אז את הפרסומת להבנתי, ואנחנו, זה מה שאנחנו מבקשים: לא לגעת. אנחנו עכשיו ניגע בכל מה שקשור לתרומה וביחד אתכם נמצא את הנוסח.

<היו"ר אבישי ברוורמן:>
יופי.

<מיקי רוזנטל:>
אוקיי.

<היו"ר אבישי ברוורמן:>
יופי.

<ברוריה מנדלסון:>
אנחנו חשבנו - - - באופן מסחרי. אם מוסיפים את - - -

<יעקב אשר:>
אבל למה רק תרומה? למה לא גם תעמולה שהיא לא פוליטית?

<מיקי רוזנטל:>
זה כן.

<היו"ר אבישי ברוורמן:>
לא, לא, לא שמעת. אתה לא יודע.

<יעקב אשר:>
- - - לא תעמולה.

<מיקי רוזנטל:>
גם. גם.  

<היו"ר אבישי ברוורמן:>
אמר תרומה ותעמולה.

<מיקי רוזנטל:>
תעמולה שאיננה תעמולה פוליטית.

<אלידור בליטנר:>
בואו, אולי באמת נסכם לעניין העמותות.

<עדי קול:>
לא, רגע, רגע.

<ברוריה מנדלסון:>
כי אנחנו עוד קודם, בשלב - - -. אנחנו נמצאים שם, נכון?
<מיקי רוזנטל:>
 כן.
<עדי קול:>
אנחנו עכשיו - - -

<ברוריה מנדלסון:>
ולכן אני חושבת שהמקום הוא יהיה, להשאיר את ההגדרה "דבר פרסומת" כפי שהיא, ובסוף יהיו "לרבות" או "ו" - - -
<עדי קול:>
לא, "וכן".

<ברוריה מנדלסון:>
"וכן". לא משנה, אבל פלוס. היום כל מה שאסור היום נשאר אסור.

<עדי קול:>
שוב, נדבר על הנוסח בשינויים בנושא פרסומת לקראת ההכנה לקריאות שנייה ושלישית - - -
<מיקי רוזנטל:>
נגיע לנוסח מוסכם ברוח הדברים האלה.

<ברוריה מנדלסון:>
בסדר. אם אתם רוצים לשנות, תציגו מה הקשר שנתקלתם ואז נראה - - -

<אתי בנדלר:>
לא. אני לא מבינה למה לדחות את זה. זאת אומרת, עכשיו עורכים את הדיון הזה - - -

<ברוריה מנדלסון:>
מה הקשר? אני לא יודעת. ההצעה מדברת על זה, אבל על זה לא - - -

<קריאות:>
- - -
<יעקב אשר:>
בואו ננסה לנסח את זה, ואחר כך הניסוח הסופי - - -

<אתי בנדלר:>
אני עדיין לא עמדתי על נקודות המחלוקת. אולי אני אצליח לעזור לכם. אינני יודעת.
<יעקב אשר:>
אין מחלוקת.

<היו"ר אבישי ברוורמן:>
אולי עורכת הדין אתי בנדלר יכולה לתפור את זה תוך שנייה.

<עדי קול:>
- - - זו רק פרסומת והיא לא רוצה לשנות את ההגדרה לפרסומת.

<אתי בנדלר:>
לא. המטרה היא לא שינוי או לא שינוי של הגדרה. המטרה היא לאסור דברים שהיו מותרים. השאלה היא מהם הדברים - - -, ואז נראה אם יש צורך לשנות או אין צורך לשנות.

<קריאה:>
נכון.
<מיקי רוזנטל:>
אנחנו, כאמור, רצינו למנוע שני דברים: אחד, זה בקשת תרומות. השני, זה דברי תעמולה, הפצת תעמולה שאיננה תעמולה פוליטית.

<עדי קול:>
כרגע.

<ברוריה מנדלסון:>
בסדר.

<קריאה:>
בסדר.

<מיקי רוזנטל:>
לחסום.
<ברוריה מנדלסון:>
אז פרסומת לא - - - ולכן - - -. גם על זה הממשלה הצביעה.

<יעקב אשר:>
לחסום כל תעמולה שגורמת לך, שמישהו מתקשר אליך ואומר לך: תיכנס, תשמע אותי. או שזה חדשות או במהדורת חדשות או דברים מהסוג הזה. כל תעמולה כזאת שאינה פוליטית. ועדת השרים הורידה פוליטית – בסדר. אבל כל דבר כזה שההתייחסות שלו, בעצם משהו שהאדם מקבל את הטלפון – הוא אומר: כנס, תבוא, תשמע וכולי. איך מגדירים את זה? - - -

<היו"ר אבישי ברוורמן:>
רבותיי, כולנו מסכימים על הכוונה. הבעיה שלנו כרגע בניסוח.

<יעקב אשר:>
את מסכימה, חברת הכנסת עדי קול?

<עדי קול:>
כן.

<יעקב אשר:>
מצוין.
<עדי קול:>
בסדר. אז אנחנו כרגע, נשאיר רגע בצד את המחיקה של המילים "המופץ באופן מסחרי", ונוותר עליו כרגע.

<ברוריה מנדלסון:>
בסדר.

<היו"ר אבישי ברוורמן:>
אוקיי.

<ברוריה מנדלסון:>
אז ההצעה שלנו הייתה להוסיף בסוף הסעיף, בסוף ההגדרה של "דבר פרסומת": וכן מסר המופץ באופן מסחרי או – אתם ביקשתם באופן המוני. אין לי עם זה בעיה.

<אתי בנדלר:>
המופץ לציבור הרחב, הייתי אומרת, כדי שזה יהיה משהו כזה.
<אלידור בליטנר:>
כן. כן.

<ברוריה מנדלסון:>
עורכת הדין אתי בנדלר, אני מתלבטת איתך. כשאני שולחת מייל ל-100 אפילו, - -

<מיקי רוזנטל:>
זה לא רחב. זה לא צריך - - -

<ברוריה מנדלסון:>
- - לכל משרד המשפטים – זה לא ציבור רחב?

<קריאה:>
לא.

<עדי קול:>
לא.

<אלידור בליטנר:>
החשש שלי היה מיחיד, למשל, שמנסה לגייס תרומה בשביל קרוב משפחה שלו, שזה אני – תגידו לי מה אתם חושבים – לדעתי זה לא ראוי לבוא בגדרי הסעיף. שמישהו מבקש בשביל קרוב משפחה שלו משהו - - -

<עדי קול:>
ולכן "הציבור הרחב" זה נוסח מתאים.

<יעקב אשר:>
נרחב. נרחב או - - -

<אלידור בליטנר:>
- - - "הציבור הרחב" - - -

<אתי בנדלר:>
השאלה היא, בהנחה שאנחנו, כולנו, יודעים מה זה הציבור הרחב, שזה ציבור בלתי מסוים וכולי, כן? ושבאמת מדובר בציבור גדול לצורך העניין הזה. כשמדובר במישהו שמפיץ מסר כזה, שמבקש תרומה עבור מישהו חולה, - -

<מיקי רוזנטל:>
אני מוכן להחריג את זה.

<אתי בנדלר:>
- - עבור ניתוח.

<מיקי רוזנטל:>
בואו נחריג את זה.

<אתי בנדלר:>
האם רוצים להכליל את זה או לא להכליל את זה? זו השאלה.
<מיקי רוזנטל:>
לא. לא.

<עדי קול:>
- - - אם הוא מפיץ, אבל אם הרגע אמרת שהוא מפיץ את זה לציבור מסוים - - -

<אתי בנדלר:>
לציבור רחב. הוא מפיץ לציבור הרחב.

<מיקי רוזנטל:>
לא. אנחנו רוצים לאפשר את זה.

<ברוריה מנדלסון:>
מה?

<מיקי רוזנטל:>
את זה אני חושב שאנחנו רוצים לאפשר.

<ברוריה מנדלסון:>
לא, מה אתם - - -?
<יעקב אשר:>
אז בוא נמצא דרך להחריג את זה, אם זו בקשה ספציפית. 
<מיקי רוזנטל:>
אם אדם - - - לקרוב. אם זו לא עמותה. אדם פרטי.

<עדי קול:>
רגע, נכון – אדם פרטי הוא לא - - -

<ברוריה מנדלסון:>
אתם - - - למנוע את המצב.

<מיקי רוזנטל:>
זה אדם פרטי. זה לא - - -

<עדי קול:>
אז הוא לא ייכנס כאן.

<מיקי רוזנטל:>
אדם פרטי. אין. לא תהיה שום בעיה.

<עדי קול:>
הוא לא ייכנס. אדם פרטי לא ייכנס כאן. 

<ברוריה מנדלסון:>
למה?

<עדי קול:>
דיברנו על עמותה.
<אלידור בליטנר:>
לא. אנחנו צריכים לנסח את זאת כך שאדם פרטי ייכנס. זה לא מובן. 

<יעקב אשר:>
לא. כרגע זה כן ייכנס. 

<ברוריה מנדלסון:>
- - - כאן? מי שהוא לא עמותה? ואם זו חברה מסחרית, את לא רוצה למנוע – תוספת תרומה? ואם מדינת ישראל שולחת אס-אמ-אס שהיא רוצה - - -

<עדי קול:>
לא, אז אמרנו - - -. טוב. שוב - - -

<ברוריה מנדלסון:>
את רוצה להחריג אדם פרטי?

<עדי קול:>
כן.
<מיקי רוזנטל:>
הייתי שמח. כן.

<ברוריה מנדלסון:>
זה קצת - - -

<אתי בנדלר:>
רק אדם פרטי, - -
<מיקי רוזנטל:>
רק אדם.

<אתי בנדלר:>
- - אני יכולה לכתוב יחיד.

<מיקי רוזנטל:>
יחיד. כן. יחיד זה מבקש תרומה - - -
<אתי בנדלר:>
ולמעט מסר המופץ על ידי יחיד - - -

<עדי קול:>
זה בעייתי משפטית.

<מיקי רוזנטל:>
כן? תסבירי.

<ברוריה מנדלסון:>
את לא תצאי מזה. תשאירי את זה ככה.

<עדי קול:>
- - - לא חושב שצריך לעשות, להשאיר את זה.

<ברוריה מנדלסון:>
למה לא מסר? עורכת הדין אתי בנדלר, מסר המופץ באופן מסחרי, לרבות - - -

<אתי בנדלר:>
כי באופן מסחרי, יש לזה משמעות שזה למטרות מסחר. זה לא למטרות - - -

<ברוריה מנדלסון:>
נכון. יש גופים שעושים, אוספים תרומות - - -

<אתי בנדלר:>
לא, עורכת הדין ברוריה מנדלסון, חברי הכנסת מבקשים משהו הרבה יותר רחב ממה שאת מציעה.
<ברוריה מנדלסון:>
אני יוצאת מנקודת הנחה - - -

<אתי בנדלר:>
הם אומרים: גם אם זה לא למטרה מסחרית - - -

<ברוריה מנדלסון:>
הם - - - לרבות מלכ"רים.

<אתי בנדלר:>
מה זאת אומרת "לרבות"?

<ברוריה מנדלסון:>
מלכ"רים לא פועלים לרבות - - -

<היו"ר אבישי ברוורמן:>
רבותיי, רבותיי, סליחה, סליחה, זה מתחיל להיראות לא כמו ועדת הכלכלה. לכן השאלה שלי: האם אנחנו יכולים להגיע לנוסח, עורכת הדין אתי בנדלר, או שאתם - - -?

<עדי קול:>
אני לא רוצה, אני לא רוצה - - -

<אתי בנדלר:>
ברגע שתהיה הסכמה עם חברי הכנסת, מה הם רוצים, הנוסח ייתן שירות לעקרונות.
<היו"ר אבישי ברוורמן:>
אז חבר הכנסת מיקי רוזנטל, חברת הכנסת עדי קול, תגיעו ביניכם להסכמה.

<עדי קול:>
אנחנו לא רוצים, לא רוצים - - - אדם פרטי. אדם פרטי, המנכ"ל של העמותה יכול להיות - - -. אני לא מפיץ את זה כמנכ"ל, כעמותה, אני מפיץ את זה כאדם פרטי.

<אתי בנדלר:>
נכון.

<עדי קול:>
זה בטח מאוד-מאוד גדול, ואני לא רוצה - - -

<מיקי רוזנטל:>
בדיוק.

<היו"ר אבישי ברוורמן:>
אתם מסכימים לזה?

<מיקי רוזנטל:>
כן.
<עדי קול:>
כן.

<היו"ר אבישי ברוורמן:>
- - - עם זה גמרנו.

<יעקב אשר:>
- - - תרומה לאדם פרטי. לא - - -

<עדי קול:>
- - -

<ברוריה מנדלסון:>
- - -

<מיקי רוזנטל:>
אז שלא יבחרו - - -

<יעקב אשר:>
מהות התרומה היא לאדם פרטי. משה זקוק לניתוח.

<עדי קול:>
לא, לא, לא - - -

<אלידור בליטנר:>
- - - להרבה מאוד - - -. אז זה לא - - -

<עדי קול:>
אנחנו לא רוצים להחריג את זה.

<היו"ר אבישי ברוורמן:>
גמרנו.

<אלידור בליטנר:>
גם היחיד ששולח הודעת אס.אמ.אס ל-20 חברים שלו: תעזרו לאימי החולה, חלילה וחס - - -

<מיקי רוזנטל:>
לא. זה לא ל"קהל הרחב".

<עדי קול:>
זה לא הציבור הרחב.

<יעקב אשר:>
זה לא רחב.

<אלידור בליטנר:>
אוקיי. אז אנחנו מדברים שאדם פרטי - - -

<עדי קול:>
לא, זה בגלל - - -

<יעקב אשר:>
לא, זה בגלל "הרחב", היא - - -
<אלידור בליטנר:>
אנחנו רוצים להכניס אדם פרטי אבל - - - ששולח לציבור רחב. אני מבינה נכון? 
<היו"ר אבישי ברוורמן:>
כן.

<מיקי רוזנטל:>
רחב.

<יעקב אשר:>
כן.

<היו"ר אבישי ברוורמן:>
נכון.

<אלידור בליטנר:>
אז בסדר.

<היו"ר אבישי ברוורמן:>
תודה. הגענו להסכמה.

<קריאות:>
- - -

<עדי קול:>
שוב, אז אם אומרים שמפיץ במערכת הפצה, את יכולה, אז זה גם מונע מבני אדם פרטיים.
<יעקב אשר:>
- - -

<ברוריה מנדלסון:>
לא, אבל החוק - - - גם, מעבר למערכת הפצה אוטומטית, החוק אוסר גם על משלוח מסרונים ומיילים, וזה גם בן אדם - - -

<אלידור בליטנר:>
- - -

<עדי קול:>
אז אני חושבת שכל סינון של הציבור הרחב יהיה סינון ראוי.
<היו"ר אבישי ברוורמן:>
תודה. בבקשה.
<יעקב אשר:>
רגע. ביקשנו גם את הנושא הזה - - -
<ברוריה מנדלסון:>
- - -

<אתי בנדלר:>
רגע. עוד לפני כן, לפני ה"גם", אני עוד לא הבנתי מה לפני ה"גם".

<ברוריה מנדלסון:>
אז זה צריך להיות: "מסר המופץ לציבור הרחב שמטרתו בקשת תרומה".

<אלידור בליטנר:>
"וכן", "וכן מסר".

<עדי קול:>
"וכן".

<אתי בנדלר:>
כן.

<אלידור בליטנר:>
להוסיף להגדרה של דבר פרסומת שמופיעה היום. "וכן מסר המופץ לציבור הרחב שמטרתו בקשת תרומה".

<אתי בנדלר:>
בקשת תרומה, - -

<מיקי רוזנטל:>
או הפצת - - -

<אתי בנדלר:>
- - ואתם מכלילים כאן גם תרומה לצרכי בריאות.

<עדי קול:>
כן.

<אתי בנדלר:>
או שזה - - -

<עדי קול:>
או כל תרומה.

<קריאה:>
כן, כן.

<עדי קול:>
אנחנו לא - - - 

<אתי בנדלר:>
לא מוכנים.

<עדי קול:>
לא מחריגים שום דבר.

<אתי בנדלר:>
אוקיי. אוקיי.

<אלידור בליטנר:>
אז היא מורידה את - - -
<אתי בנדלר:>
כן, ואז זה לא משנה אם זה מלכ"ר או לא מלכ"ר. זה לא רלוונטי.
<אלידור בליטנר:>
זה כי אין לו. כי אין לו. בדיוק.

<ברוריה מנדלסון:>
נכון. נכון.

<עדי קול:>
בסדר.

<אלידור בליטנר:>
- - - נכלל לו בתוך זה.

<עדי קול:>
השאלה היא איפה את מוסיפה את התעמולה. 

<אלידור בליטנר:>
זה נושא נפרד - - -

<ברוריה מנדלסון:>
עכשיו, עכשיו, בהמשך. וכן - - -
<אתי בנדלר:>
בקשת תרומה או הפצת תעמולה - - -

<ברוריה מנדלסון:>
וכן הפצת תעמולה. מה זה - - -?
סתם שואלת: מה זה תעמולה? מיסיון זה תעמולה?

<עדי קול:>
כן.

<אתי בנדלר:>
כן.

<ברוריה מנדלסון:>
כן?

<אתי בנדלר:>
בוודאי.

<ברוריה מנדלסון:>
מה עוד בפנים?

<אתי בנדלר:>
הרבה דברים.

<ברוריה מנדלסון:>
חוץ מפוליטיקה.

<יעקב אשר:>
תעמולה או מידע. או אפילו מידע.

<עדי קול:>
הרגע התקשר אליי, אחת השיחות שקיבלתי זה מעיריות ששולחות.
<ברוריה מנדלסון:>
מה הן שולחות, העיריות?

<עדי קול:>
עיר - - -

<היו"ר אבישי ברוורמן:>
אדוני, יש לך הערה לגבי התעמולה?
<אלדד גת:>
כן.

<היו"ר אבישי ברוורמן:>
כן, בבקשה. מי אדוני?

<אלדד גת:>
שמי אלדד גת, חברת "טלאול". אני אחת החברות שמפעילות את השירותים האלה. ומאז החקיקה, כמובן שהגבלנו את עצמנו והפסקנו לבצע את כל הפעולות שאינן בחוק. אבל ישנם מספר שירותים, ואני אתן דוגמה, שברגע שאתם קובעים את המילה תעמולה ולא מגדירים בדיוק, אז שירותים חדשים נפגעים ואני רוצה להצביע על כמה מהם, כי אני חושב שהם שירותים חיוניים. בואו ניקח לדוגמה עירייה. בעירייה יש מחלקת תרבות. היא עושה אירוע חינם לציבור. ראש העיר מקליט בקולו ומזמין את הציבור: בואו לאצטדיון, ביום שישי הופעה. אז עכשיו זה יהיה לא חוקי. 

<היו"ר אבישי ברוורמן:>
נכון.

<אלדד גת:>
כי למה? כי אם אתם תפתחו את זה שכל תושב שלא אוהב את ראש העיר, ילך ויתבע אותו על ספאם, 1,000 ש"ח בבית משפט לתביעות קטנות, אז אתם דוחפים את העירייה להוציא כסף ולשים את זה במקומונים וברדיו מקומי. זה השירות הכי מהיר, הכי זול והכי חשוב. דוגמה.

דוגמה אחרת: מחלקת הביטחון - - - 

<עדי קול:>
חדירה מאוד קשה לפרטיות, שראש העיר מתקשר אליי. שוב, זה מה שאמרתי: פרסומת.

<אלדד גת:>
אוקיי.

מחלקת הביטחון שמודיעה על תרגול – זה כן תעמולה או זה לא תעמולה.

<עדי קול:>
לא. לא תעמולה - - -

<אלדד גת:>
מחלקת חינוך שמודיעה על נושאים של טיולים, של ביטול טיול.

<ברוריה מנדלסון:>
- - -

<יעקב אשר:>
אפשר להחריג גופים ציבוריים או גופים ממשלתיים, אני יודע, שאתה יודע שהם לא יעשו שטויות – רשויות מקומיות או דברים מהסוג הזה. אפשר להחריג.
<אלידור בליטנר:>
- - -
<עדי קול:>
לא, לא, למה? למה? למה אנחנו צריכים לקבל טלפונים מהעירייה?
<קריאה:>
או תאגידי מים.
<יעקב אשר:>
- - - בשבילך. אולי זה טוב לך. אולי את רוצה - - -

<עדי קול:>
אני אמצא דרך אחרת להעביר את זה מאשר להתקשר לאיש איש.

<לאה ורון:>
מה, שיצלצלו אליי לטלפון? שיצלצלו לטלפון?

<מיקי רוזנטל:>
מה פתאום שיצלצלו? למה שיתקשרו לטלפון?

<עדי קול:>
למה שיתקשרו אליי?

<קריאה:>
- - -

<מיקי רוזנטל:>
אם אני ארצה לקבל מידע מהעירייה אני אצטרף לקבוצת המייל של העירייה ואבקש שישלחו לי.
<עדי קול:>
בדיוק.

<מיקי רוזנטל:>
ואם אני לא רוצה אז הם לא ישלחו לי. ואם אני לא אעשה פעולה אקטיבית הם לא ישלחו לי. זה בדיוק העניין. זה נועד להגן על אנשים שלא רוצים לקבל את המידע הזה.

<עדי קול:>
נכון.

<יעקב אשר:>
אז למה - - - כמה שיותר ברור ויותר - - -
<אלדד גת:>
גם על הפסקת מים ועל כניסת סולר למי שתייה ודברים כאלה?

<ברוריה מנדלסון:>
הפסקת מים זה לא תעמולה. אין ספק. וגם לא - - -
<עדי קול:>
זה לא תעמולה.

<מיקי רוזנטל:>
- - -

<קריאות:>
- - -

<אלדד גת:>
אוקיי. אז המילה תעמולה - - -

<קריאה:>
הודעות - - -

<מיקי רוזנטל:>
הודעות חירום - - -

<עדי קול:>
הודעות - - -

<מיקי רוזנטל:>
הודעות חירום - - -

<ברוריה מנדלסון:>
אתה צודק שמן הנכון להגדיר, - -

<אלדד גת:>
אז תגדירו את זה. תגדירו. תגדירו.

<ברוריה מנדלסון:>
- - אבל ברור שהפסקת מים זה לא תעמולה וגם לא הפסקת חשמל.
<אלדד גת:>
אוקיי - - -

<עדי קול:>
- - - אולי למעט הודעות חיוניות.

<ברוריה מנדלסון:>
למה כשראש העיר מתקשר להזמין לאירוע – אותי הוא לא מזמין.
<היו"ר אבישי ברוורמן:>
רבותיי, אני נתתי לכם להתנהג כמו בוועדת הכספים, כמו במליאה. עכשיו, אני רוצה להתקדם פה. בבקשה, עורכת הדין אתי בנדלר, תעזרי לי, כי אני באמת רוצה לסגור את זה תוך מספר דקות. רוצה לקבל החלטה. הרוח ברורה. בואו תנסחו לי אותה ונלך עם הרוח.

<אלידור בליטנר:>
כנציגת משרד המשפטים אני יכולה להעיר הערה בהקשר הזה?

<היו"ר אבישי ברוורמן:>
בבקשה.

<אלידור בליטנר:>
תודה. במובחן מתרומות, צריך להבין שכאן בענייני תעמולה, ואם אנחנו לא מדברים על תעמולה פוליטית, הפגיעה בחופש הביטוי היא חריפה יותר. זו נקודה התחלתית שצריך להבין, לדעתי.
עכשיו, השאלה היא: מצד אחד, עד כמה זה באמת נפוץ. מסרים כאלה שאינם מסרים פוליטיים, נכון? כי את זה אנחנו מחריגים. ובהשוואה, למשל, כמובן, למסרים מסחריים ולתרומות.

<עדי קול:>
טוב, את מדברת על תפוצות של עיריות? אני קיבלתי השבוע שתי שיחות כבר מעירייה, ולכן אני אומרת: זה נפוץ, ואת צריכה לנסות לאזן בחופש – מה אמרת כרגע?

<אלידור בליטנר:>
חופש הביטוי?

<עדי קול:>
בכל - - - בזכות לפרטיות. בזכות לפרטיות שלי.

<אלידור בליטנר:>
לדעתי חשוב, אם מתעסקים בתעמולה חשוב להבין מה זאת תעמולה, להגדיר מה זאת תעמולה, ואיך מבחינים אותה מתעמולה פוליטית - - -

<מיקי רוזנטל:>
גברתי הנכבדה, החוק מבחין בין אנשים שרוצים לקבל את המידע לבין אלה שלא. מי שרוצה לקבל את המידע מוזמן לקבל את המידע. אין שום בעיה. אנחנו לא מונעים מאף אחד לקבל חלילה מידע. זה לא פוגע בחופש המידע. אם אדם רוצה לקבל מידע מהעירייה, מהממשלה, הוא מצטרף למאגר ומקבל את המידע. אבל מי שלא רוצה תישמר זכותו לפרטיותו ולא יקבל את כל הבלגן - - -
<יעקב אשר:>
ואם הוא לא רוצה חדשות, שיכניסו לו לתוך. הוא לא רוצה.

<מיקי רוזנטל:>
בדיוק. הוא לא רוצה. ואין בזה שום פגיעה בחופש המידע.
<אלידור בליטנר:>
- - -

<מיקי רוזנטל:>
אין, אין. אבל זו עדיין בחירה. זו צריכה להיות בחירה של הפרט – אם הוא רוצה להיחשף לזה או לא רוצה. זהו.

<אלידור בליטנר:>
אוקיי. אני רוצה להציע, למשל, שכדי לרכך את הפגיעה בחופש הביטוי בהקשר הזה, אולי נאפשר כאן מצב של הודעה חד פעמית. הודעה חד פעמית בענייני - - -

<אלדד גת:>
עם אפשרות הסרה. עם אפשרות הסרה.

<עדי קול:>
לא - - -

<אתי בנדלר:>
הודעה חד פעמית על מה?

<עדי קול:>
על מה? על מה?

<מיקי רוזנטל:>
לא, לא, לא, לא, לא.

<עדי קול:>
איזו הודעה חד פעמית?

<אלידור בליטנר:>
האפשרות לסרב.

<עדי קול:>
לא. אנחנו לא מוכנים.

<מיקי רוזנטל:>
לא, לא, לא. מה פתאום.

<ברוריה מנדלסון:>
- - -

<אלידור בליטנר:>
למה?

<ברוריה מנדלסון:>
כי המיסיון גם יתקשרו אלינו. אני לא רוצה.
<מיקי רוזנטל:>
לא רוצה. אני לגמרי איתה.

<עדי קול:>
שוב, הפגיעה בחופש הביטוי היא לא פגיעה משמעותית כיוון שאפשר לרשום את הציבור לוועדה - - -

<ברוריה מנדלסון:>
- - -

<אלידור בליטנר:>
- - -

<מיקי רוזנטל:>
אני גם רוצה להגיד לך משהו נוסף - - -

<ברוריה מנדלסון:>
הולכים לסגור פה עיתון במדינה. פתאום חופש הביטוי - - -

<מיקי רוזנטל:>
בדיוק. יפה. דוגמה מצוינת.

ההתקפה של המידע על הציבור - -

<ברוריה מנדלסון:>
על הדבר הזה מגנים.

<מיקי רוזנטל:>
- - הוא בלתי סביר ואין לך כמעט דרך להתחמק ממנו. והטלפון הפרטי שלך זה באמת איזו לטיפונדיה אחרונה שנותרה וראי שנשמור על זה. זה הכול. אנחנו חושבים - - -

<אלידור בליטנר:>
אז אני אבקש - - - הגדרה לתעמולה - - -

<עדי קול:>
דרך אגב, ההגדרה שאני מוצאת כרגע ל"תעמולה" היא "הפצה מחושבת של רעיונות בקרב הציבור הרחב".

<ברוריה מנדלסון:>
"מחושבת"?

<עדי קול:>
כן. זה מה שכתוב בהגדרה שאני מוצאת, בהגדרה המילונית, אבל - - -

<מיקי רוזנטל:>
אני אוסיף עוד נקודה אחת: ההתקשרות הראשונה של העירייה - - -

<ברוריה מנדלסון:>
- - -

<עדי קול:>
רק דקה.

כתוב: הפצת רעיונות בקרב הציבור הרחב במטרה להשפיע על התנהגותו או עמדותיו. זאת הגדרה של תעמולה.

<ברוריה מנדלסון:>
אבל רק לשים לב: ההגדרה הזאת לא תכניס את ראש העיר שמזמין אותך לאירוע כי - - -

<מיקי רוזנטל:>
נכון. ואני רוצה אבל לומר לך את העניין: החוק דהיום מנוסח כך שאומר שהפנייה הראשונה של ראש העיר שמזמין אותה לא תיחשב כספאם.

<ברוריה מנדלסון:>
נכון.

<אלדד גת:>
לא, לא, לא - - -

<מיקי רוזנטל:>
שנייה. אל תגיד לי לא, לא, לא. 

<אלדד גת:>
- - - זה מסר מסחרי.

<מיקי רוזנטל:>
אל תגיד לי לא, לא, לא.

<אלדד גת:>
מדובר על מסר, החוק הוא על מסר מסחרי.

<היו"ר אבישי ברוורמן:>
טוב, אחד-אחד.

<מיקי רוזנטל:>
תן לי לסיים את דבריי, אחר כך תגיד את מה שאתה רוצה.

הפנייה הראשונה של ראש העיר, ואז אני יכול להסיר את עצמי - - -

<יעקב אשר:>
במטרה להשפעה?

<מיקי רוזנטל:>
והפנייה הראשונה לא תיחשב כספאם בכל מקרה לפי החוק הנוכחי.

<אלידור בליטנר:>
לא.

<ברוריה מנדלסון:>
לא - - -

<קריאה:>
לא. לא נכון.

<אלידור בליטנר:>
זה בדיוק מה שאמרתי. אתה מדבר על פנייה חד פעמית, שבעצם תאפשר לך במסגרת הפנייה החד פעמית גם לבקש הסרה. בעיניי זה - - -. אני מסכימה עם זה. 

<אלדד גת:>
לא, אבל החוק הוא רק על מסרים מסחריים. החוק הוא רק על מסרים מסחריים.

<יעקב אשר:>
אני הייתי חושב שהנוסח הזה שהיא הביאה עכשיו הוא מצוין – של ההגדרה הזאת, - -

<עדי קול:>
בסדר. אז יש - - -

<יעקב אשר:>
- - של הפצת רעיון בקרב ציבור רחב במטרה להשפיע או על התנהגותו או על דעתו.

<אתי בנדלר:>
אני לא צריכה להגדיר את זה - - -

<עדי קול:>
ודרך אגב, ראש העיר כן מנסה להשפיע על התנהגותי בעצם זה שהוא רוצה שאני אגיע להופעה.

<אתי בנדלר:>
בוודאי.

<עדי קול:>
כן.

<היו"ר אבישי ברוורמן:>
אני יכול להתקדם, עורכת הדין אתי בנדלר?

<אתי בנדלר:>
כן.

<יעקב אשר:>
אז למה לא צריך את זה? - - -

<עדי קול:>
אז יש לך עכשיו הגדרה.

<ברוריה מנדלסון:>
היועצת המשפטית של הוועדה: את חושבת שצריך להוסיף הגדרה של תעמולה?

<אתי בנדלר:>
אני לא חושבת. גם היום יש לי. בטח לא בשלב הזה. אני חושבת שאנחנו יכולים כרגע לחיות בלי הגדרת תעמולה.

<יעקב אשר:>
לא - - -

<עדי קול:>
יש לנו הגדרה. מה את אומרת על ההגדרה?

<יעקב אשר:>
מה הבעיה בזה?

<עדי קול:>
יש לנו הגדרה כרגע, אז למה לא להכניס אותה?

<אתי בנדלר:>
אני לא בחנתי - - -

<עדי קול:>
הפצת רעיונות בקרב הציבור הרחב לשם השפעה על התנהגות או על מודעות.

<יעקב אשר:>
התנהגותו או עמדתו.

<עדי קול:>
על התנהגותו או עמדותיו.

<יעקב אשר:>
מצוין.

<אתי בנדלר:>
השאלה אם יש צורך בהגדרה, לאיזה צורך היא?

<עדי קול:>
אני חושבת שכרגע זה משאיר - - -

<אתי בנדלר:>
לאיזה צורך? על מה יש - - -?

<ברוריה מנדלסון:>
לדעת מה - - -

<אלידור בליטנר:>
- - -

<יעקב אשר:>
בכל מיני תעמולות - - - בהגדרה של תעמולת בחירות.

<לאה ורון:>
אבל זה נמחק.

<יעקב אשר:>
מה נמחק?

<לאה ורון:>
הפצת תעמולה.

<עדי קול:>
שזה יהיה על מסרים שהם לא מסרים של תרומה בהגדרה. אני חושבת שזה בעייתי.

<ברוריה מנדלסון:>
גם יש פה פיצויים לדוגמה. צריך לדעת בדיוק על מה האיסור חל. 

<קריאה:>
מה הנורמה.

<ברוריה מנדלסון:>
אם - - - על מה האיסור חל אז - - -

<היו"ר אבישי ברוורמן:>
רבותיי, אני נתקל פה בין כולכם. אני רוצה להתקדם.

<אתי בנדלר:>
אין לי התנגדות להוסיף הגדרת תעמולה. אין. ממש אין לי בעיה להוסיף הגדרת תעמולה.

<ברוריה מנדלסון:>
למעט מסר פוליטי.

<אתי בנדלר:>
מה?

<עדי קול:>
למעט - - -

<ברוריה מנדלסון:>
למעט מסר פוליטי.

<אלידור בליטנר:>
את יכולה לחזור על ההגדרה, בבקשה?

<אתי בנדלר:>
למעט תעמולה שיש בה מסר פוליטי. אם כך, אני מבינה שמה שמציעים שתהיה - - -

<עדי קול:>
הפצת רעיונות בקרב הציבור הרחב לשם השפעה על התנהגותו או עמדותיו.

<ברוריה מנדלסון:>
מה? כדי מה?

<אתי בנדלר:>
מאיפה ההגדרה הזו?

<עדי קול:>
מהאינטרנט.

<אתי בנדלר:>
כן, אבל האינטרנט לא מוציא את זה. הרי יש לו - - -

<עדי קול:>
לא, לא, עשיתי על זה פרפרזה על ההגדרה שיש בוויקיפדיה.

<אתי בנדלר:>
אז אוקי. הפצת רעיונות בקרב הציבור הרחב – בקרב?

<עדי קול:>
הציבור הרחב, לשם השפעה על התנהגותו או עמדותיו.

<היו"ר אבישי ברוורמן:>
יפה.

<עדי קול:>
למעט מסר פוליטי.

<אתי בנדלר:>
למעט תעמולה שיש בה מסר פוליטי.

<היו"ר אבישי ברוורמן:>
אני יכול להצביע?

<אתי בנדלר:>
כן.

<אלדד גת:>
יש לי הערה.

<מיקי רוזנטל:>
בוא נצביע ואחר כך נעשה שיפורים.

<היו"ר אבישי ברוורמן:>
אחר כך נעשה. זו הלוא קריאה ראשונה. אנחנו נעשה את כל השיפוצים, גם הדברים שאתם אומרים, נעשה בין ראשונה לשנייה.

<אתי בנדלר:>
אני מבקשת לסכם. ההגדרה "דבר פרסומת" תהיה כך – הנוסח הסופי של ההגדרה: מסר שמטרתו לעודד רכישת מוצר או שירות או לעודד - - -

<ברוריה מנדלסון:>
לא, לא, לא. 

<אלידור בליטנר:>
לא, "באופן מסחרי" נשאר.

<ברוריה מנדלסון:>
לא, "באופן מסחרי נשאר". לא נוגעים בו.

<עדי קול:>
כרגע נשאר "באופן מסחרי".

<אתי בנדלר:>
נשאר. אוקיי. סליחה. אוקיי.

דבר פרסומת: מסר המופץ באופן מסחרי שמטרתו לעודד רכישת מוצר או שירות או לעודד הוצאת כספים בדרך אחרת, וכן מסר המופץ לציבור הרחב שמטרתו בקשת תרומה או הפצת תעמולה. תיווסף הגדרה לתעמולה שתהיה הפצת רעיונות בקרב הציבור הרחב לשם השפעה על התנהגותו או על עמדותיו, למעט תעמולה שיש בה מסר פוליטי.

<היו"ר אבישי ברוורמן:>
יפה.

<דין ליבנה:>
אדוני, יש לי הערה.

<היו"ר אבישי ברוורמן:>
מה?  מי אדוני?

<דין ליבנה:>
עורך הדין דין ליבנה, היועץ המשפטי של ועדת הבחירות המרכזית.

אני לא משוכנע שלהגיד מסר פוליטי ממעיט את מה שאנחנו רוצים, מה שהמציעים רוצים – הכוונה.

<היו"ר אבישי ברוורמן:>
מה הצעתך במקום זה?

<דין ליבנה:>
הצעתי למעט במפורש תעמולת בחירות לכנסת, לרשויות המקומיות – לגופים שרוצים להמעיט. למשל: אם יש תעמולת בחירות - - -

<היו"ר אבישי ברוורמן:>
כי אתה אומר בעצם: הכול פוליטי.

<קריאה:>
הוא צודק. הוא צודק.

<היו"ר אבישי ברוורמן:>
אתה כל כך חכם – הכול פוליטי. גם ביחסי אדם.

<אתי בנדלר:>
למעט תעמולת בחירות במקום – בסדר.

<קריאה:>
אנחנו מקבלים - - -

<אתי בנדלר:>
למעט תעמולת בחירות.

<היו"ר אבישי ברוורמן:>
מה שמך?

<דין ליבנה:>
עורך הדין דין ליבנה.

<קריאה:>
הערה חכמה.

<קריאה:>
למה? למה? אני - - -

<קריאה:>
אני מצטערת אבל מסר פוליטי הוא רחב יותר מתעמולת - - -

<קריאות:>
- - -

<ברוריה מנדלסון:>
אז את תתני לראש העיר להזמין אותך. ראש העיר יוכל להזמין אותך כי זה לא לצורך בחירות, כי זה בשוטף. אבל למה לצמצם את זה לתקופת בחירות? אני לא מבינה.

<דין ליבנה:>
לצורך בחירות אסור לו גם ככה.

<עדי קול:>
לא. שוב, הוא יוכל להזמין אותי – הוא לא יוכל להזמין אותי בגלל שזה תעמולה.

<ברוריה מנדלסון:>
אבל תעמולה, הורדת מסר פוליטי.

<קריאה:>
את מתייחסת לתעמולת בחירות.

<עדי קול:>
אבל זה לא מסר פוליטי להזמין אותי להרצאה או להופעה. זה לא מסר פוליטי. זה לא קשור. אז סתם - - -

<ברוריה מנדלסון:>
הופעה בזה באה להשפיע – זה לא מסר פוליטי. היא באה להשפיע על דעותייך, על התנהגותך?

<עדי קול:>
כן.

<ברוריה מנדלסון:>
זה משהו אחר.

<עדי קול:>
על התנהגותי. רוצה להשפיע - - -

<אלידור בליטנר:>
זה אומר שמשאירים מסרים פוליטיים שאינם תעמולת בחירות. זאת המשמעות.

<ברוריה מנדלסון:>
כן. נכון.

<יעקב אשר:>
לא, לא, לא, לא, לא.

<עדי קול:>
לא. שוב - - -

<ברוריה מנדלסון:>
אתם לא מרחיבים, - -

<אתי בנדלר:>
לא, להיפך, לא משאירים.

<ברוריה מנדלסון:>
אתם מצמצמים.

<אתי בנדלר:>
להיפך, מחריגים מההגדרה רק תעמולת בחירות.

<ברוריה מנדלסון:>
אז מצמצמים.

<אתי בנדלר:>
לכן כל מסר פוליטי אחרת יהיה אסור.

<קריאה:>
את הרגע - - - לפגוע בחופש הביטוי - - -

<ברוריה מנדלסון:>
אז למה לצמצם? הם ביקשו להחריג את כל המסר הפוליטי. מה זה משנה - - - ישירות או לא?

<אלידור בליטנר:>
מחריגים רק תעמולת בחירות, ולכן מסר פוליטי נשאר - - - הגדרת תעמולה.

<עדי קול:>
בהחלט. בסדר גמור. אנחנו מסכימים.

<קריאה:>
אני לא - - -

<ברוריה מנדלסון:>
לא, לא, לא. זה לא מה שהממשלה הסכימה.

<קריאה:>
זה לא מה שהממשלה הסכימה. בדיוק.

<ברוריה מנדלסון:>
הממשלה ביקשה להחריג כל מסר פוליטי ללא קשר לתקופת בחירות.

<עדי קול:>
אנחנו היינו רוצים לעשות את זה בוועדת הבחירות, אבל אם אתם אומרים - - -

<ברוריה מנדלסון:>
הממשלה ביקשה להחריג כל מסר פוליטי, ללא קשר אם זה בתקופת בחירות או לא כי זו ההחלטה.

<היו"ר אבישי ברוורמן:>
טוב. תחיו עם זה. - - - בין ראשונה לשנייה.

אדוני, למרות שאני בעד עצתך, עורך הדין דין ליבנה, יכול להיות שהם ישקלו את זה בין ראשונה לשנייה. נשאיר את זה כרגע, כי אחרת אנחנו נשב פה עד הערב.

<דין ליבנה:>
לא. החשש הוא שתעמולת בחירות לא תמיד נכנסת גם בגדר - - -

<מיקי רוזנטל:>
אנחנו נדאג לזה.

<היו"ר אבישי ברוורמן:>
אז יש לך בין ראשונה לשנייה.

<מיקי רוזנטל:>
נדאג לדבר הזה. שלא יהיה צל של ספק.

<היו"ר אבישי ברוורמן:>
אז בנושא הזה הערתך מתקבלת. תודה לך.

<אתי בנדלר:>
אוקיי. כרגע זה יהיה למעט תעמולה שיש בה מסר פוליטי. בין הקריאה הראשונה לשנייה תשבו ביניכם ותביאו - - -

<עדי קול:>
- - -

<היו"ר אבישי ברוורמן:>
לא - - - עזבי, עזבי, עזבי. לא, את הנוסח. עזבי את זה עכשיו.

<עדי קול:>
יש מסר מפלגתי?

<אתי בנדלר:>
לא. פוליטי - - -. זה יכול להיות מסר מפלגתי. יש מסר של מפלגה - - -

<אלידור בליטנר:>
אפשר לדבר על לרבות? לרבות תעמולת בחירות - - -

<ברוריה מנדלסון:>
תעמולת בחירות זה מסר פוליטי. ברור. מה, הנה, אומרים - - -

<מיקי רוזנטל:>
מצוין. ההצעה היא כזאת: מסר פוליטי לרבות תעמולת בחירות לעיריות ולכנסת - - -

<היו"ר אבישי ברוורמן:>
תודה. מסר פוליטי ותיקון ליבנה, לרבות תעמולת בחירות לכנסת, לזה, לזה.

<עדי קול:>
למה לא לעשות תעמולת בחירות בכלל? למה צריך לפרט איזו תעמולה - - -?

<דין ליבנה:>
כי יכול להיות שיש תעמולה של בחירות שאת רוצה עכשיו לחסום שהם לא מסרים פוליטיים. תעמולת בחירות ללשכת עורכי הדין. מתקשר אלייך - - -

<היו"ר אבישי ברוורמן:>
אם ככה, עורכת הדין אתי בנדלר, אני יכול - - - משהו?

<אתי בנדלר:>
כן. יש לי הרגשה שתהיה כאן מלאכת ניסוח הרבה יותר קשה ממה שחשבתי להצעת החוק שעל פניה פשוטה, כי זה "לרבות", "לרבות", "למעט" ולרבות מהלמעט. אני לא יודעת עכשיו מה לרבות ומה למעט אבל נתמודד עם זה בהמשך. אוקיי.

אם ככה, הרעיון הוא שזה יהיה – שוב, אני חוזרת כדי שלא יהיו אי הבנות: דבר פרסומת יהיה מסר המופץ באופן מסחרי שמטרתו לעודד רכישת מוצר או שירות או לעודד הוצאת כספים בדרך אחרת, וכן מסר המופץ לציבור הרחב שמטרתו בקשת תרומה או הפצת תעמולה.

הגדרת תעמולה: הפצת רעיונות בקרב הציבור הרחב לשם השפעה על התנהגותו או על עמדותיו, למעט תעמולה שיש בה מסר פוליטי, לרבות תעמולת בחירות. תעמולת בחירות זה נכנס לתוך ה"למעט", אני מבינה. נכון?

<היו"ר אבישי ברוורמן:>
כן.

<עדי קול:>
נכון.

<יעקב אשר:>
כן.

<עדי קול:>
נכון.

<אתי בנדלר:>
אוקיי.

<היו"ר אבישי ברוורמן:>
תודה. אוקיי?

<אתי בנדלר:>
אוקיי. אפשר להצביע על זה, אדוני.

<היו"ר אבישי ברוורמן:>
מי בעד?

הצבעה

בעד – 3

נגד – אין 

נמנעים – אין

סעיף 30א(א) להצעת חוק התקשורת (בזק ושידורים) (תיקון - דואר זבל), התשע"ד-2014, אושר.
<היו"ר אבישי ברוורמן:>
חבר הכנסת מיקי רוזנטל מחליף את חבר הכנסת איציק שמולי.

<לאה ורון:>
נכון. וחברת הכנסת עדי קול את חברת הכנסת קארין אלהרר.

<היו"ר אבישי ברוורמן:>
תודה.

<אתי בנדלר:>
אוקיי. זה סעיף קטן (א). את רוצה להמשיך עם סעיף קטן (ב)?

<היו"ר אבישי ברוורמן:>
בבקשה, עורכת הדין ברוריה מנדלסון.

<ברוריה מנדלסון:>
אוקיי. סעיף קטן (ב): "בהגדרה "מפרסם", אחרי "לקדם את מטרותיו" יבוא "ובכלל זה קבלת תרומות".

<היו"ר אבישי ברוורמן:>
מקובל.

<ברוריה מנדלסון:>
יצטרכו אולי להוסיף - - -

<קריאה:>
או השפעה - - -

<היו"ר אבישי ברוורמן:>
או השפעה - - -

<עדי קול:>
השפעה על עמדות או השקפות.

<היו"ר אבישי ברוורמן:>
פה זה מסובך.

<אלידור בליטנר:>
צריך להתאים את זה עם ההגדרה של תעמולה.

<היו"ר אבישי ברוורמן:>
תעמולה.

<עדי קול:>
שזה מתאים. זה דומה. עמדות והשקפות זה אותו דבר.

<אלידור בליטנר:>
בסדר. אבל אני רק - - -

<אתי בנדלר:>
לא, כי בתעמולה דיברת התנהגות או עמדות, אז זה צריך להיות דומה.

<אלידור בליטנר:>
כן.

<היו"ר אבישי ברוורמן:>
אז פה תעשו את ההתאמה.

<עדי קול:>
אז צריך גם להכניס פה התנהגות. עמדות והשקפות זה אותו דבר בעיניי, ואנחנו צריכים להכניס פה התנהגות. כן.

<אתי בנדלר:>
אוקיי. נכון. לכן אני אומרת: אנחנו צריכים לעשות בדיוק כך.

<היו"ר אבישי ברוורמן:>
התנהגות. בהחלט. תיקון קול. בבקשה.

<אתי בנדלר:>
על עמדות או התנהגויות – אוקיי.

<היו"ר אבישי ברוורמן:>
או השפעה על עמדות או התנהגויות.

<ברוריה מנדלסון:>
ובכלל זה קבלת תרומות או השפעה - - -

<יעקב אשר:>
גם באמצעות דברים שהם מוסווים. כאילו - - -

<היו"ר אבישי ברוורמן:>
אדוני, שכחתי את השם, סליחה.

<אלדד גת:>
אלדד.

<היו"ר אבישי ברוורמן:>
המשפחה.

<אלדד גת:>
גת.

<היו"ר אבישי ברוורמן:>
מר אלדד גת, בבקשה.

<אלדד גת:>
אני רק רוצה לפנות לשכל הישר של הניסוח. בואו ניקח לדוגמה שעיריית תל אביב עושה מרתון ורוצה לצלצל ערב לפני לרחובות שבהם המרתון עובר ולהגיד לאנשים: אל תחנו שם, שזה השפעה על התנהגות.

<עדי קול:>
נכון.

<היו"ר אבישי ברוורמן:>
נכון.

<אלדד גת:>
זו עבירה על החוק?

<עדי קול:>
כן - - -

<קריאה:>
זה דיוור ישיר.

<ברוריה מנדלסון:>
לא אמור להיות.

<קריאה:>
לא.

<היו"ר אבישי ברוורמן:>
לא אמור להיות.

<מיקי רוזנטל:>
לא, לא, זאת לא תעמולה. זאת לא תעמולה.

<אלדד גת:>
לפחות אני אומר את זה לפרוטוקול - - -

<היו"ר אבישי ברוורמן:>
זה מידע ואין זו תעמולה. אין זו תעמולה.

<אלדד גת:>
- - - הודעות של תאגידי מים, עירייה, הנדסה – כל הדברים - - -

<היו"ר אבישי ברוורמן:>
אז זה בין הראשונה לשנייה. קיבלתי.

<קריאות:>
- - -

<אתי בנדלר:>
ההגדרה של תעמולה, דווקא ההגדרה שהציעה חברת הכנסת עדי קול עונה טוב מאוד לעניין, - -

<היו"ר אבישי ברוורמן:>
זו לא תעמולה.

<אתי בנדלר:>
- - כי מדובר כאן בהפצת רעיונות בקרב הציבור הרחב לשם השפעה על ההתנהגות.

<היו"ר אבישי ברוורמן:>
יפה מאוד. בדיוק. כאן זה לא - - -

<אתי בנדלר:>
אין כאן הפצת רעיונות.

<אלדד גת:>
- - -

<היו"ר אבישי ברוורמן:>
כן. זה לא רעיון, זה רק: אל תעמוד - - -

בבקשה. אם כך, אני מעלה עם תיקון - - - את ההצעה של סעיף (ב) להצבעה. מי בעד? חבר הכנסת יעקב אשר, אתה מצביע בעד?

<יעקב אשר:>
אני כרגע לא מצביע.

<היו"ר אבישי ברוורמן:>
לא מצביע. אז הלאה.

הצבעה

בעד – 3

נגד – אין 

נמנעים – אין

סעיף 30א(ב) להצעת חוק התקשורת (בזק ושידורים) (תיקון - דואר זבל), התשע"ד-2014, אושר.

<היו"ר אבישי ברוורמן:>
סעיף (2) – "בסעיף קטן (ב), אחרי "בית עסק" יבוא "או שהוא מוסד ללא כוונת רווח".

<ברוריה מנדלסון:>
לדעתי, התיקון הזה לא מוצלח. נפלה לדעתי לכם טעות. כי בסעיף הזה, הפנייה לבית עסק זה כנמען, לא כשולח. אז אני חושבת שלא צריך לתקן את הסעיף. כי הוא אומר: הפנייה לבית עסק בפעם הראשונה – לא צריך. אבל נפלה לכם טעות, לדעתי.

<היו"ר אבישי ברוורמן:>
עורכת הדין אתי בנדלר, מקובל עלייך לזרוק אותו לפח?

<קריאה:>
- - -

<עדי קול:>
- - - היועצת המשפטית האם זה סעיף - - -

<היו"ר אבישי ברוורמן:>
עורכת הדין אתי בנדלר, אפשר לזרוק את זה לפח?

<אתי בנדלר:>
סעיף קטן (ב) אומר ככה: עקרונית, אוסרים הפצה בכל דרך שהיא של דואר זבל, של דבר פרסומת.

<קריאה:>
ללא - - -

<אתי בנדלר:>
אבל נאמר בהמשך: פנייה חד פעמית מטעם מפרסם לנמען שהוא בית עסק - -

<עדי קול:>
צודקת.

<אתי בנדלר:>
- - באחת הדרכים האמורות בסעיף קטן זה לא מהווה, ההצעה להסכים לקבל דברי פרסומת מטעמו לא תיחשב, ולכן היא צודקת, עורכת הדין ברוריה מנדלסון.

<עדי קול:>
צודקת.

<מיקי רוזנטל:>
אפשר. אפשר לוותר.

<היו"ר אבישי ברוורמן:>
ויתרנו. ירד. אנחנו לסעיף (3). בבקשה, עורכת הדין ברוריה מנדלסון. סעיף (3).

<עדי קול:>
- - -

<אלידור בליטנר:>
חבר הכנסת מיקי רוזנטל, אם אפשר, ציינת מקודם שאולי לגבי תעמולה יכול להיות שתהיה פנייה חד פעמית. אפשר אולי להחריג גם כאן.

<ברוריה מנדלסון:>
לא, לא, לא, לא, לא, לא רוצים להחריג.

<עדי קול:>
לא - - -

<היו"ר אבישי ברוורמן:>
עזבי, עזבי. לא, לא, לא, לא.

הלאה. סעיף (3). בבקשה, עורכת הדין ברוריה מנדלסון. אחרי סעיף קטן (ה).

<ברוריה מנדלסון:>
סעיף (3). כן, אז ההצעה שלנו היא - - -, לא אחרי, אלא בסעיף קטן (ה1)(ג), בסופו יבוא "ואם דבר הפרסומת שוגר באמצעות מערכת חיוג אוטומטי, יאפשר המפרסם לנמען, במשך 30 שניות מתחילת הודעת המסר הקולי, להסיר את שמו מרשימת התפוצה של המפרסם בדרך של לחיצה על החייגן".

<היו"ר אבישי ברוורמן:>
מקובל.

<עדי קול:>
- - -

<יעקב אשר:>
למה 30 שניות? למה אי אפשר לעשות - - -?

<מיקי רוזנטל:>
זה צריך להיות בתוך 30 השניות הראשונות. - - - כל פנייה אחרת - - - אם אתה רוצה תלחץ וזה. זה צריך להיות - - -

<ברוריה מנדלסון:>
מה הכוונה "לחיצה על החייגן"? לחץ 1 – כאילו זה?

<עדי קול:>
1 - - -

<אלידור בליטנר:>
זו שאלה ניסוחית, איך - - -

<היו"ר אבישי ברוורמן:>
בסדר, אסף? זה בסדר?

<קריאה:>
זו הייתה - - -

<היו"ר אבישי ברוורמן:>
אוקיי.

<יעקב אשר:>
כן, אבל למה 30 - - -? למה אי אפשר בתחילת ההודעה? למה אי אפשר בתחילת ההודעה?

<ברוריה מנדלסון:>
גם בתחילת ההודעה לא טוב, כי תחילה זה משהו סובייקטיבי. בעיניך, תחילה גם תהיה אחרי דקה וחצי. אז לכן 30 שניות זה דבר טוב. - - - אפילו לקצר ל-20. 

<אתי בנדלר:>
אני לא בטוחה שהמיקום שהצעתם הוא נכון. אני מציעה שהוועדה תאשר את העיקרון, ואת המיקום המדויק נחליט עליו - - -

<עדי קול:>
אוקיי.

<היו"ר אבישי ברוורמן:>
קיבלתי. מי בעד? 

הצבעה

בעד – 3

נגד – אין 

נמנעים – אין

סעיף 30א(ה1) להצעת חוק התקשורת (בזק ושידורים) (תיקון - דואר זבל), התשע"ד-2014, אושר.

<היו"ר אבישי ברוורמן:>
בעד.

<יעקב אשר:>
רגע, אדוני היושב ראש, אפשר לצמצם את זה ל-20 שניות?

<עדי קול:>
לא. אין סיבה.

<היו"ר אבישי ברוורמן:>
לא - - - צמצום.

<יעקב אשר:>
למה לא? 30 שניות - - - 

<היו"ר אבישי ברוורמן:>
צמצום – אנחנו בקבלה נצמצם, לא ב-30 שניות של הפלאפון. אני בעד תורת הצמצום ולא כאן.

הלאה.

<יעקב אשר:>
למה לא?

<היו"ר אבישי ברוורמן:>
הם לא רוצים.

<יעקב אשר:>
מיד אני מבין שאתה לא יכול - - -. לא, אני שואל אתכם. נו.

<מיקי רוזנטל:>
אני, אין לי, אני לא רוצה להיות קטנוני. אני חושב שאם משרד התקשורת - - -

<עדי קול:>
בסדר. למה לא - - -?

<היו"ר אבישי ברוורמן:>
הצבענו כבר.

<יעקב אשר:>
ב-30 שניות אתה תצליח להעביר גם מסרים אם אתה רוצה, אבל את רוצה למנוע את זה.

<עדי קול:>
בסדר, אבל אז הוא יסיר את עצמו פעם אחת. רק פעם - - -

<יעקב אשר:>
אבל את רוצה למנוע את זה. אז למה שלא יהיה אפשר?

<לאה ורון:>
חבר הכנסת יעקב אשר, הצביעו כבר. - - - 

<היו"ר אבישי ברוורמן:>
די, חבר הכנסת יעקב אשר, די. עזוב. בעבור 10 השניות האלה לא יגיע המשיח.

הלאה. סעיף (4). כן. סעיף (4). עורכת הדין ברוריה מנדלסון.

<ברוריה מנדלסון:>
סעיף (4) – אנחנו חושבים שהסעיף לא נדרש. אני אקריא את הסעיף: "בסעיף קטן (ח), בסופו יבוא "בסעיף קטן זה, "תאגיד" – לרבות מוסד ללא כוונת רווח אף אם אינו תאגיד". אבל לפי חוק הפרשנות תאגיד כולל – לא צריך את ההגדרה הזאת. 

<היו"ר אבישי ברוורמן:>
חברת הכנסת עדי קול, היא חושבת שזה מיותר. זה מיותר. מה את אומרת?

מקובל עלייך, עורכת הדין אתי בנדלר, שזה מיותר?

<אתי בנדלר:>
לאיזה צורך - - - מלכתחילה לא ברור לי.

<ברוריה מנדלסון:>
שתאגיד זה גוף משפטי, כשר לחיובים, לזכויות ולפעולות משפטיות, ולכן אין צורך - - - נוסף - - -
<אלידור בליטנר:>
קודם כל, אנחנו מדברים על סעיף קטן (ח). כדי להבין, כשאתם מדברים על סעיף קטן (ח), שמטיל אחריות על מנהל של תאגיד וכן מי שאחראי לתחומי השיווק או הפרסום בתאגיד. בגלל עכשיו, ההקשר של התרומות, אני מבינה שאתם רוצים להוסיף גם מוסדות ללא כוונת רווח שהם אינם תאגידים.

<ברוריה מנדלסון:>
לא, אין כזה דבר. תאגיד זה גוף משפטי, כשר לחיובים, לזכויות ולפעולות משפטיות, ולכן מלכ"רים כבר נכנסים בפנים. לא צריך לעשות "לרבות". תאגיד כולל מלכ"רים. 
<היו"ר אבישי ברוורמן:>
מיותר? עורכת הדין אתי בנדלר, מיותר?

<אתי בנדלר:>
אני מיד בודקת את חוק - - -

<עדי קול:>
אתם רוצים לשמוע את עמדתה של היועצת המשפטית.

<מיקי רוזנטל:>
שעורכת הדין אתי בנדלר תגיד מה דעתה.

<היו"ר אבישי ברוורמן:>
עורכת הדין ברוריה מנדלסון, אנחנו מקשיבים.

<ברוריה מנדלסון:>
אני סבורה, למיטב ידיעתי, אבל אני לא - - -

<היו"ר אבישי ברוורמן:>
תיכף נשמע את עורכת הדין אתי בנדלר ואת עורכת הדין מרב תורג'מן ונפסוק.

<ברוריה מנדלסון:>
הכוונה היא אותה כוונה – שמלכ"רים, זה יחול עליהם, רק אני חושבת שזה כבר חל עליהם.

<היו"ר אבישי ברוורמן:>
יפה. אם זה מיותר אנחנו בעד הצמצום.

<אתי בנדלר:>
תאגיד לפי חוק הפרשנות זה גוף משפטי, כשר לחיובים, לזכויות ולפעולות משפטיות. זאת אומרת - - -

<מיקי רוזנטל:>
זאת אומרת, גם העיקר - - -

<אתי בנדלר:>
כן - - -

<מיקי רוזנטל:>
אוקיי.

<היו"ר אבישי ברוורמן:>
אם ככה, עורכת הדין ברוריה מנדלסון, זה מיותר - - -

<ברוריה מנדלסון:>
רק רגע. אני רק רוצה הערה: בסעיף הקודם אמרה היועצת המשפטית של הוועדה, שעוד רוצה לדבר איתנו על המיקום של הסעיף – אם הסעיף לא ייקלט בסעיף קטן (ה), אז אנחנו צריכים לראות מה עושים לגבי ההוראה העונשית. כי ככל שזה בסעיף קטן (ה) כבר קיימת היום הוראה עונשית.

<עדי קול:>
אבל זה עכשיו גם - - -

<ברוריה מנדלסון:>
אז אני רוצה שהוועדה תיתן דעתה אם היא רוצה גם לקבוע הוראה עונשית. ככל שזה לא יהיה בסעיף קטן (ה) נצטרך להוסיף הוראת - - -

<מיקי רוזנטל:>
ברור.

<היו"ר אבישי ברוורמן:>
בסדר. ברור.

<מיקי רוזנטל:>
הבנו.

<היו"ר אבישי ברוורמן:>
נרשם לפרוטוקול.

<מיקי רוזנטל:>
תודה רבה.

<היו"ר אבישי ברוורמן:>
רבותיי, תודה רבה לכם.

<לאה ורון:>
רגע. הנציג של אגף התקציבים במשרד האוצר, מר עופר מרגלית, מוסר כי אין עלות תקציבית להצעות החוק.

<היו"ר אבישי ברוורמן:>
ולכן אני מברך את חברת הכנסת עדי קול, את חבר הכנסת מיקי רוזנטל.

<מיקי רוזנטל:>
תודה רבה, אדוני.

<היו"ר אבישי ברוורמן:>
עלו והצליחו. תודה רבה.

<הישיבה ננעלה בשעה 14:28.>
